Psykedeeleistä sanottua

Tämä artikkeli sisältää kokoelman julkisesti ilmaistuja ajatuksia psykedeelisten huumeiden vaikutuksista.

Amos, Tori
Tori Amos on amerikkalainen pianisti ja laulaja-lauluntekijä.


 * "Huumeista suurin vaikutus minuun on ollut ayahuascalla. Sitä saadaan Amazonin sademetsissä kasvavasta liaanista. Tiedätkä sen tavaran mitä vedetään Smaragdimetsässä? Se on sen tyyppistä. Vietin aikaa naispuolisten parantajien kanssa ja he ehdottivat, että kokeilisin sitä. Se oli hyvin selkeää, mutta silti tuntui kuin olisin kävellyt ympäriinsä Fantasiassa ja kävin keskusteluja itseni kanssa. Se ei ole hapon tyyppistä. Se on tunteellisempaa ja henkisempää. Mutta kyllä se silti saattaa pistää sinut seinää vasten.
 * Olen ollut samassa huoneessa erään naisen kanssa, joka yritti kirjaimellisesti purra oman kätensä irti. Ja sitä kesti 15 tuntia. En pelännyt kuin että saattaisin itseni naurunalaiseksi. Jännä juttu oli, nauroin ja nauroin sen sijaan, että olisin istunut keskittyneenä nurkassa. Sitten aina välillä sanoin, että on todella rankkaa. Ja naispuolinen parantaja tuli luokseni ja vakuutti minulle, että kaikki on hyvin. Mutta vaivuin syvemmälle ja syvemmälle. Loppujen lopuksi se oli kuitenkin opettavainen kokemus. Opin paljon itsestäni. En nyt ole ottanut sitä pariin vuoteen. Sitä voi oikeastaan ottaa vain muutaman vuoden välein. On kuitenkin hurjaa, että joskus minun tarvitsee vain haistaa joku tietty haju ja olen taas uudestaan siellä, pihalla kuin mikäkin. Niin vain käy.
 * Kannatan kohtuutta. Mikä tahansa on vahingollista liiaksi käytettynä, sokeri ja pastakin. Olen kiinnostunut huumeista oppimistyökaluina ja sen takia käytän hallusinogeenejä. En voi sanoa, etten olisi koskaan ottanut kokaiinia, mutta yleisesti ottaen en ole kiinnostunut mistään, minkä vaikutuksen alaisena en näe tanssivia elefantteja." Q - toukokuu 1995
 * "Olen käyttänyt ja käytän yhä välillä hallusinogeenejä matkatakseni toiseen tilaan. En käytä niitä pakenemiseen, vaan työkaluna. Ne ovat olleet avuksi, sillä olen työskennellyt ihmisten kanssa, jotka ovat olleet Amazonilla ja perehtyneet niiden oikeanlaiseen käyttöön. Tarkoitus on mennä oman psyyken sisään ja tutustua siihen paremmin. Sieltä löytyy kaikki tarvittava tieto." On the Street - tammikuu 29, 1996
 * "Um... vaikuttavin matkani tapahtui ayahuascan, joka valmistetaan Amazonin sademetsissä kasvavasta liaanista, ja sienten yhdistelmällä. Se on shamanistinen huume jonka avulla pääsee sisäänpäin. Se ei ole mikään sosiaalinen juttu, vaan sisäinen kokemus. Tavallisesti teen kokeiluja jutuilla, jotka synnyttävät sisäisiä kokemuksia. Ne innoittavat minua. Ja kyllä, joskus näen näkyjä. Mutta päämääräni ei ole hauskanpito. En käytä pitääkseni hauskaa. Käytän, koska haluan tehdä töitä itseni sisällä ja olen ennakkoon selvillä, mihin pyrin. Tällä tavoin kyse ei ole väärinkäytöstä enkä ole aineesta riippuvainen. Se on vain yksi työkalu jota käytän joskus." Michael Pearcen haastattelu 1994

Artaud, Antonin
Antonin Artaud oli ranskalainen näytelmäkirjailija, runoilija, näyttelijä ja teatteriohjaaja.


 * "Meksikon vuoristossa nautin Tarahumara-intiaanien kanssa peyotea määrän, jonka vaikutus kesti kaksi tai kolme päivää. Nuo kolme päivää vaikuttivat silloin elämäni onnellisimmilta. Lakkasin kiusaamasta itseäni ja etsimästä tarkoitusta elämälleni. Pääsin tunteesta, että kehoni oli painolasti, jota täytyi raahata mukana. Tajusin, että tarkoitukseni tai olemassaoloni syy on se, että keksin oman elämäni. Kärsimykseni aiheutuivat mielikuvituksen pettämisestä, mutta peyote paransi tämän vaivan." -- A note on Peyote 1936

Burroughs, William
William S. Burroughs oli amerikkalainen prosaisti, esseisti, yhteiskuntakriitikko, maalari ja lausutun sanan esittäjä. Hän oli yksi beat-sukupolven keskeisistä hahmoista.


 * "Kyllä. Olen ottanut LSD:tä, psilosybiiniä, meskaliinia. Kokemukseni yagen suhteen olivat" -- hän pohtii Etelä Amerikkalaisten shamaanien sekoitusta, joka aiheutui hänelle rajua oksentelua, kohtauksia ja lähes kuolema -- "ristiriitaisia, mutta kokonaisuudessaan positiivisia." http://www.davidcronenberg.de/burrcron.html

Clinton, George
George Clinton on amerikkalainen laulaja, lauluntekijä ja musiikkituottaja.


 * "Kun me otettiin happoa, luulen, että meistä tuli todella kahjoja eikä me huomattu sitä, koska me pelleiltiin muutenkin suurin osa ajasta. Jopa "Vapauta mielesi ja perse seuraa perässä," jutun kanssa, daa-daa-daa. Ja sitten me tajuttiin, että ihmiset tykkää siitä todella.
 * En koskaan halunnut olla suureellinen juttujen suhteen, pyrin olemaan aina hassu. Koska en ollut mikään guru, koska yritän edelleen saada pillua. En halua, että kukaan ottaa mua vakavasti, sillä en ole vakava. Jos näät mut polttamassa jointtia, älä vittuile. Hiukan happoa tai mitä tahansa, tiedätkö... Tarkoitan, että olen yllättynyt monista lauluista itsekin. Muistelen ja mietin, että "Hemmetti, olisinpa tollainen." Ne vaan tulee mun läpi, ei ne välttämättä ole mua.
 * En muista ensimmäistä kertaa. Muista Fuzzyn ensimmäisen kerran, koska se on useimmiten vakava tyyppi, mutta sillon se oli hölmö kuin mikä. Billy ja ne kaikki –
 * Bostonissa sitä sai kaikilta, opettajiltakin. Me kuljettiin kouluissa, Harvardissa, Massachusettsin teknillisessä korkeakoulussa. Joka paikassa minne meni, sitä oli opettajilla ja kaikilla. Muutaman kerran osallistuttiin opiskelijoille tarkoitettuihin kokeisiin, vaikka me ei oltu missään kouluissa. (nauraa) Ei oltu oltu koulussa vuosiin ja mentiin sinne ja ilmoittauduttiin vapaaehtoisiksi niihin kokeisiin – Ne tarkkaili siellä muutaman tunnin. Boston oli ehdottomasti ensimmäinen kerta. Sitten Toronto. Detroit. Olinkin kahjo kolme vuotta.
 * Ei musta koskaan tuntunut, että se olisi vaikuttanut muhun musiikillisesti. Mutta kun olin lopettanut, tajusin pitkän ajan kuluttua, että se oli tehnyt tahdistani erilaisen kuin useimmilla Newarkissa. Tyypit sai häpeämään jos halusi tapella vaimonsa vuoksi tai oli kateellinen, ne oli niin "rauhaa ja rakkautta". Silloin kaikki tosiaan tarkoitti sitä.
 * Mutta ennemmin tai myöhemmin niiden piti palata töihin. 70-luku alkoi kohta ja kaikki oli lopussa. Ja Jimi, Janis ja sen sellaiset kuolivat – se oli lopussa." http://undercoverblackman.blogspot.com/2007/02/q-george-clinton-pt-1.html

Clooney, George
George Clooney on amerikkalainen näyttelijä, elokuvaohjaaja, tuottaja ja käsikirjoittaja.


 * "Rakastin happoa yliopistossa. Se oli pakotie. Pidin sienistä. Ne olivat kuin kevytversio haposta." http://www.celebrific.com/quote-of-the-day-george-clooney-on-drugs-women/

Cobain, Kurt

 * Blecken: "Olen kuullut, että sinulla on melko paljon kokemusta huumeista. Millainen oli ensimmäinen LSD-trippisi?" Cobain: "Luultavasti nauroin liikaa. Seuraavana aamuna heräsin vatsa kipeänä koska olin nauranut niin kovasti." -- http://www.nirvanaclub.com/nfa/freakshow.html
 * "Koskaan aiemmin en ole pystynyt hapoissa hallitsemaan hallusinaatioita sillä tavoin jatkuvasti. Näen yhä uudestaan ja uudestaan tahdonalaisia hallusinaatioita kenkälaatikon kokoisessa englantilaisessa asunnossa, jossa on pastellinsävyiset verhot ja tavalliset pienet viktoriaaniset lamput ja lipastot. Se on kaikki liian normaalia ja mahdotonta selittää. En ole kovin humalassa. Ikään kuin hallittuja sängynpyörityksiä ja minä olen manaaja. Kurkkuni on paisunut kasvain, verimakkara, paksusuoli. Yskittyäni oksennan ilmaa. Oli jo aamu kun nukahdin sen jälkeen kun olin puhunut kanssasi. 200 paunaa. Sain hienon idean videotamme varten. Tai oikeastaan, unohda tuo." -- http://www.guardian.co.uk/music/2004/nov/18/nirvana

Cohen, Leonard
Leonard Cohen on kanadalainen laulaja-lauluntekijä, muusikko, runoilija ja prosaisti.


 * Hän rukoilee paljon, polttaa pilveä ja käyttää LSD:tä (30 "trippiä" tähän mennessä) -- hänelle rukoilu, hallusinogeenien käyttö ja paastoaminen ovat kaikki osa samaa hengellistä kokemusta. "En mene sekaisin LSD:stä. Muut tuntemani ihmiset saavat hallusinaatioita, mutta minä en mene sekaisin. En tarkoita, että olisin jotenkin enemmän perillä asioista, tiedän vain sen jutun. Se on hyvin tuttua. Olen siinä tilassa suurimman osan aikaa."
 * "LSD ei ole ollut minulle tärkein hengellinen kokemus. En halua arvostella sitä -- se on saanut kauniita juttuja aikaan monille ihmisille. Minusta se kuitenkin tuntui vain siltä, kuin olisin tullut uudestaan paikkaan, jossa olen joka tapauksessa. En usko, että LSD on millään tavalla vaarallista. Aion käyttää LSD:tä niin kauan kuin se ei vain ole lääketieteellisen kontrollin alaisena. En usko, että on olemassa lääkäriä, joka pystyisi opastamaan tripillä. He eivät ole tarpeeksi korkealla hengellisellä tasolla. Se olisi kuin... antaisi jollekulle timantin ja sitten määräisi jonkun vartioimaan, ettei hän kaiva sillä hampaitaan. Pilvellä ei ole mitään vaikutusta minuun. Haluatko savut?" -- http://www.webheights.net/speakingcohen/macl66.htm

Coltrane, John
John Coltrane oli amerikkalainen jazz-saksofonisti ja säveltäjä.


 * Heidän Om-levyltään huokuneet aavemaiset, mystiset värähtelyt saattavat olla seurausta hapon käytön kokonaisvaltaisista vaikutuksista. Vapaamuotoisimman ja oudoimman Coltranen koskaan äänittämän musiikin lisäksi levy sisälsi messuamista ja valittuja kohtia Bhagavad-Gitasta. LSD-tripiltä palattuaan Trane sanoi, kuin Sufi-tietäjää siteeraten: "Havaitsin kaikkien elämänmuotojen väliset yhteydet." -- J. C. Thomasin kirjasta Chasin' the Trane: The music and mystique of John Coltrane
 * LSD oli Coltranelle tärkeä työkalu, jonka avulla hän pyrki kaivautumaan yhä syvemmälle tajuntaansa löytääkseen puhtaan ja kiistattoman totuuden olemuksensa keskipisteestä. -- http://www.echeat.com/essay.php?t=25835

Connery, Sean
Sir Thomas Sean Connery on skottilainen näyttelijä ja tuottaja, joka on voittanut Academy Awardin, Golden Globen ja BAFTA Awardin.


 * [R. D. Laing] oli alkanut määrätä LSD:tä potilailleen, sillä hänen mukaansa psykedeelinen huume saattoi auttaa prosessissa, jota hän kutsui 'hengelliseksi avautumiseksi'. Heidän tavatessaan ensi kertaa, Laing antoi 34-vuotiaalle Connerylle tabletin pudasta LSD:tä ja otti itse myös ainetta kymmenesosan tuosta määrästä. Hän halusi houkutella Edinburghin vuokra-asuntojen kovissa oloissa kasvaneen näyttelijän paljastamaan traumaattisia lapsuudenkokemuksiaan.
 * Neiti Cilento kertoo istunnosta: 'Uskon, että Seanin varautuneisuudellaan ja ruumiinvoimillaan torjui huumeen vaikutukset.' Connery oli kuitenkin niin traumatisoitunut ja uupunut kokemuksesta, että vetäytyi useaksi päiväksi sänkyyn. Psykologin kanssa tapahtuneen, huumeen kärjistämän kohtaamisen huolestuttavampi seuraus oli kuitenkin Conneryn äitiinsä Effieen kohdistuvien, tukahdutettujen vihan ja katkeruuden tunteiden pintaan nousu. Laingin johdattelemana Connery tuli vakuuttuneeksi, että äiti ei ollut osoittanut hänelle lapsena hellyyttä. Kaiken haudatun katkeruuden ja ahdistuksen esiinvyörymisellä tuli seuraavina kuukausina olemaan kurjia seurauksia. Se paljasti myös Conneryn pimeän puolen koko julmuuden.

Corman, Roger
Roger Corman on amerikkalainen pienen budjetin elokuvien tuottaja ja ohjaaja.


 * http://www.youtube.com/watch?v=bHx3i-SB__M

Coyne, Wayne
Wayne Coyne on yhtyeen The Flaming Lips laulaja, kitaristi ja päälauluntekijä.


 * "Ihmisille jää muita huumeita. Jos on nuori ja hakee intensiivisiä kokemuksia, voi käyttää LSD:tä, ekstaasia, peyotea tai marijuanaa. Niillä saa aikaan henkilökohtaisen, voimakkaan kokemuksen ja ne voivat edistää pientä rohkaistumista ja ajattelun muutosta. Jos niitä ei halua käyttää, niin ei tarvitsekaan, mutta mielestäni niihin liittyy mainioita mahdollisuuksia tehdä kokeiluja itsellään." http://www.popmatters.com/music/interviews/flaming-lips-060901.shtml

Crick, Francis
Francis Crick oli brittiläinen molekyylibiologi, fyysikko ja neurotieteilijä. Hänet tunnetaan parhaiten yhdessä James D. Watsonin kanssa vuonna 1953 kehittämästään DNA:n rakennemallista.


 * väitetään käyttäneen pieniä annoksia LSD:tä; ks. Matt Ridleyn kirja Francis Crick: Discoverer of the Genetic Code (Eminent Lives). "Dick Kemp kertoi minulle tavanneensa Francis Crickin Cambridgessä. Crick kertoi hänelle, että jotkut Cambridgen yliopistolla käyttivät pieniä annoksia LSD:tä ajattelun apuna, vapautuakseen ennakkokäsityksistä ja ollakseen vapaita kohtaamaan uusia ideoita. Crick kertoi, että oivalsi DNA:n kaksoiskierrerakenteen LSD:n vaikutuksen alaisena."

Cronenberg, David
David Cronenberg on kanadalainen elokuvaohjaaja, käsikirjoittaja ja näytellyt satunnaisesti elokuvissa.


 * "Olen kerran kokeillut LSD:tä", Cronenberg vastaa. "Se oli hieno trippi. Se oli hyvin valaiseva kokemus. Olinkin aavistellut, että se, mitä pidämme todellisuutena, on vain aistien synnyttämä kuva. LSD näyttää selkeästi, kuinka on lukuisia eri todellisuuksia, joissa voisi elää ja joita voisi muunnella ja hallita. Kokemuksen jättämä vaikutus on hyvin todellinen."

Crumb, Robert
Robert Crumb on amerikkalainen taiteilija ja kuvittaja. Hänet tunnetaan omaperäisestä piirrostyylistään sekä kriittisistä, radikaaleista ja amerikkalaista valtavirtaa satirisoivista näkemyksistään.


 * Kertoo elokuvassa Crumb kuinka LSD:n käytön myötä hänen työnsä muuttuivat joksikin enemmäksi kuin vain vaikutteidensa summaksi. Tämän Crumbin LSD:hen yhdistämän oudon tyylimuutoksen ja Zap-lehden #1-numeron myötä hänen uransa lähti nousuun.

Fellini, Federico
Federico Fellini oli italialainen elokuvaohjaaja.


 * Puhuu siitä, miten värit, äly ja LSD vaikuttivat hänen taiteeseensa vuonna 1966. http://www.youtube.com/watch?v=ZBI7ClWywfU

Fisher, Carrie
Carrie Fisher on amerikkalainen näyttelijä, käsikirjoittaja ja kirjailija. Hänet tunnetaan parhaiten roolistaan prinsessa Leiana alkuperäisessä Star Wars -trilogiassa ja myydyimmästä romaanistaan Terveisiä unelmien reunalta.


 * "Menin lääkäriin ja kerroin, että minulla on hapoissa normaali olo, sellainen kuin olisin hehkulamppu yöperhosten maailmassa. Sellaista on olla maanisessa tilassa." -- http://www.associatedcontent.com/article/1289509/carrie_fisher_appears_on_the_todays.html?cat=49

Fonda, Peter
käännös sisältää mahdollisesti virheitä

Peter Fonda on amerikkalainen näyttelijä ja 1960-luvun vastakulttuuri-ikoni.


 * "Mielestäni useimmat ihmiset kokeilivat LSD:tä vääristä syistä. Useimmat LSD:nä myydyt huumeet olivat todellisuudessa jotain muuta, joka muistutti sitä (??). Siinä mielessä LSD oli väärinkäytetty huume, että sitä ei oltu tarkoitettu siihen, että sitä otetaan ja lähdetään kadulle katsomaan mitä näkyy. Sen sijaan sillä on tarkoitus katsoa omaan sisimpään ja se voi olla aika vapauttava kokemus onnistuessaan. Kokaiini ei ollut se juttu (??). Mitä tulee huolettomaan asenteeseeni huumeista 60-luvulla, niin se johtuu siitä, että meiltä kesti pitkään ymmärtää, että vanhempiemme sukupolvi oli valehdellut meille. Vanhempiemme sukupolven moraali oli pohjimmiltaan mielivaltainen. Tämä vääristynyt moraali synnytti kahden sukupolven väliin valtavan kuilun, jonka beatnikit kärjistivät." -- http://www.time.com/time/community/transcripts/2000/042100fonda.html

Focault, Michel
Michel Foucault oli ranskalainen filosofi, sosiologi ja historioitsija.


 * Foucault alkoi viettää enemmän aikaa Yhdysvalloissa, Buffalon yliopistossa (missä hän oli luennoinut aivan ensimmäisellä vierailullaan -Yhdysvaltoihin vuonna 1970) ja erityisesti Kalifornian yliopistossa Berkeleyssä. Vuonna 1975 hän nautti LSD:tä Zabriskie Pointissa Death Valleyn kansallispuistossa ja kutsui kokemusta myöhemmin elämänsä parhaaksi. - David Macey (1995). The Lives of Michel Foucault: A Biography. Vintage. ISBN 0679757929.

Garcia, Jerry
Jerry Garcia oli amerikkalainen muusikko, joka tunnetaan parhaiten yhtyeestä Grateful Dead.


 * "Kukaan ei pohtinut syvemmin psykedeelisiä kokemuksiaan. Kun oli kokenut jotain sellaista, ajatteli vain 'Kuinka pääsen sinne takaisin ja teen hommasta vielä vähän mukavampaa itselleni?" kirjassa Deep Stuff

Grant, Cary
Cary Grant oli brittiläisamerikkalainen näyttelijä.


 * kertoo Look lehden 1959 syyskuun numerossa saavuttaneensa sisäisen rauhan LSD-hoidon avulla. Hän käytti LSD:tä yli kuusikymmentä kertaa terapian alaisuudessa.

Grohl, Dave
Dave Grohl on amerikkalainen rock-muusikko, laulaja ja lauluntekijä. Hän on soittanut mm. Nirvanassa ja Foo Fightersissa.


 * Grohl kuvaa ensimmäistä kertaa kun hän otti happoa 17-vuotiaana: "Se pelotti, koska tiesin, että se on aika rankka juttu," Grohl kertoi Proopsille. "Siinä menee niinku yhdeksän tuntia." Ja kävi ilmi, ettei tuolta kohtalokkaalta tripiltä palautuminenkaan ollut vaaratonta. "Näin aromikeittimen joka oli niinku jostain Dick Van Dyke show'sta 50-luvulta," Grohl sanoo, "ja en pystynyt ajattelemaan muuta kuin kahvia. Otin sen alas ja kytkin tyhjänä pistorasiaan ja sitten, pam! Kaaduin maahan, muuntuneessa tajunnantilassa ja olin ihan järjiltäni! Sen jälkeen olin pihalla varmaan jotain kaksi päivää. Se oli hyvä lappu se." http://www.rollingstone.com/rockdaily/index.php/2009/03/19/dave-grohl-discusses-u2-eddie-money-and-lsd-jams-with-jon-brion-at-la-chat-show/

Harrison, George
George Harrison oli englantilainen rock-kitaristi, laulaja-lauluntekijä ja filmituottaja. Hän saavutti kansainvälistä kuuluisuutta The Beatlesin pääkitaristina.


 * "Kuitenkin, kolmannen kerran käytin sitä yhden tyypin kanssa Englannissa ja tuli olo, että se on ihan liikaa, etten enää haluaisi käyttää sitä. Se tuntui myös hieman pelottavalta. Sitten kiinnostuin Intiasta ja meditaatiosta ja sen sellaisesta. Ne saivat minut oivaltamaan monia asioita ja yksi sellainen oivallus liittyi pelkoon. Sanottiin, että jos katsoo pelkoa suoraan silmiin, siitä pääsee eroon.
 * Silloin ajattelin, että oikeastaan kyllä pelkään sitä happojuttua hieman, enkä halua elää loppuelämääni peläten sitä, joten paras ottaa sitä uudestaan (nauraa). Joten sitten vain otin sitä ja silloin vuonna 1967 me käytimme sitä jatkuvasti koko vuoden, Johnin talossa, Ringon talossa... Lopulta olin siinä pisteessä, että saatoin ajaa autolla hapoissa ruuhka-aikaan Hyde Parkin ympäristössä enkä huomannut mitään vaikutuksia. Sain vain niskasärkyä. Katsoin pientä määrää happoa mikroskoopilla ja se näytti ihan vanhalta köydeltä. Silloin ajattelin, että en halua sitä enää aivoihini ja lopetin.
 * Kaikki hyvät jutut kuten maton leijuminen ja tuolien pieneneminen ja suureneminen, sellaiset jutut mitä näkee Roman Polanskin filmeissä, lakkasivat kun aloin ymmärtää enemmän suhteellisuudesta ja ajasta ja avaruudesta. Siitä meni hauskuus, joten lopetin.
 * En pysty kuvittelemaan, kuinka monta vuotta normaalia elämää olisi tarvittu tiettyihin oivalluksiin jos en olisi käyttänyt sitä. Ehkä en olisi lainkaan saavuttanut niitä tässä elämässä. Se vain avasi oven ja koin todella hyviä juttuja. En esimerkiksi koskaan epäillyt Jumalan olemassaoloa sen jälkeen. Ennen olin kyyninen. En edes käyttänyt sanaa Jumala; ajattelin, että hevonpaskat kaikesta sellaisesta. Mutta sen jälkeen tiesin. En enää edes miettinyt, olisiko Jumala mahdollisesti olemassa, vaan tiesin sen varmasti. Se oli vain suuri valonvälähdys päässäni." http://beatlesnumber9.com/creem.html

Hicks, Bill
Bill Hicks oli amerikkalainen stand-up -koomikko ja yhteiskuntakriitikko.


 * "Jos olet sitä mieltä, että huumeet ovat saaneet aikaan pelkkää pahaa, niin menehän kotiisi ja ota kaikki albumisi, kasettisi, cd-levysi...ja polta ne. Sillä tiedätkös, kaikki ne muusikot, jotka ovat tehneet tuon vuosien saatossa elämääsi rikastuttaneen hienon musiikin...ovat olleet ihan vitun pilvessä."
 * "Eikö ole outoa, ettei ole koskaan positiivisia huumeuutisia? Kuitenkin ainakin useimmat omista huumekokemuksistani ovat olleet ihan vitun positiivisia... Miten olisi positiivinen LSD-uutinen? Eikö sillä muka olisi uutisarvoa? Edes kerran jotain muuta kuin pelottelutaktiikoita, taikauskoa ja valheita joihin pohjata päätelmänsä. Minusta sillä olisi uutisarvoa. 'Tänään nuori mies tajusi hapoissa, että kaikki materia on tiivistynyttä, hitaasti värähtelevää energiaa. Hän ymmärsi myös, että olemme kaikki yhtä ja samaa itseään kokevaa tietoisuutta. Ja ettei kuolemaa ole, elämä on vain unta ja olemme oman mielikuvituksemme tuotteita. Ja seuraavaksi Tom kertoo meille huomisen sään...'" http://www.youtube.com/watch?v=vX1CvW38cHA

Hofmann, Albert
Albert Hofman oli sveitsiläinen tiedemies. Hänet tunnetaan parhaiten lysergidihapon dietylamidin (LSD) syntetisoijana ja ensimmäisenä henkilönä, joka nautti sitä ja havaitsi sen psykedeeliset vaikutukset.


 * "Jos ihmiset oppivat tulevaisuudessa käyttämään LSD:n näkyjäsynnyttäviä ominaisuuksia viisaammin ja sopivissa olosuhteissa, kuten lääketietessä tai meditaation yhteydessä, niin tästä ongelmalapsesta saattaa tulla ihmelapsi."

Huxley, Aldous
Aldous Leonard Huxley oli englantilainen kirjailija ja yksi kuuluisan Huxleyn suvun näkyvimmistä jäsenistä. Hänet tunnetaan parhaiten romaaneistaan, erityisesti teoksesta Uusi uljas maailma, sekä laaja-alaisesta esseetuotannostaan. Huxley julkaisi myös novelleja, runoutta, matkakirjallisuutta ja elokuvakäsikirjoituksia. Aldous Huxley oli humanisti ja pasifisti ja vanhemmalla iällä kiinnostunut myös parapsykologiasta ja filosofisesta mystiikasta. Hänet tunnetaan myös psykedeelien puolestapuhujana ja käyttäjänä. Viimeisinä elinvuosinaan Huxleyta pidettiin eräissä akateemisissa piireissä modernin ajattelun johtotähtenä ja huomattavana intellektuellina. Häntä arvostettiin myös yhtenä visuaalisen kommunikaation ja näköön liittyvien teorioiden tärkeimmistä tutkijoista.


 * Haastattelijat: "Näettekö mitään yhteyttä luovan prosessin ja sellaisten huumeiden kuin lysergidihapon [dietylamidin] käytön välillä?" Huxley: "Mielestäni tässä ei voida yleistää. On havaittu, että ihmiset reagoivat lysergidihappoon hyvin vaihtelevasti. Joku henkilö saattaa kyllä saada aivan suoran inspiraation maalaukseen tai runoon. Useimmille näin ei kuitenkaan käy. Suuri osa ihmisistä pitää kokemusta erittäin merkittävänä ja luulen, että sitä kautta se saattaa epäsuorasti tukea luovaa prosessia. Mutta en usko, että on mahdollista päättää kirjoittaa suuremmoinen runo ja ottaa sitten lysergidihapon [dietylamidia] inspiraation saamiseksi. Halutun tuloksen saavuttaminen ei olisi millään muotoa varmaa — mikä tahansa tulos olisi mahdollinen." -- kirjassa Moksha: Aldous Huxley’s Classic Writings on Psychedelics and the Visionary Experience, edited by Michael Horowitz and Cynthia Palmer

Iggy Pop
James Newell Osterberg on amerikkalainen lauluntekijä, joka on satunnaisesti myös näytellyt elokuvissa. Iggy Pop oli The Stoogesin laulaja.


 * "60-luvulla otin DMT:tä," Iggy Pop muisteli. "DMT oli höyrystyvää ainetta, joka aiheutti poltettaessa 20-minuutin psykedeelisen päihtymyksen. Ensin sitä hengitetään sisään. Ja sitten kun hengittää ulos—puf, olet pilvessä. Näin Buddhan. Ehkä se ei kuulosta kovin ihmeelliseltä. Mutta näinkin joka tavalla virheettömän kolmiulotteisen Buddhan! Kirjoissa saattaa joskus olla Buddhan kuvia, joissa on valtavasti yksityskohtia. Minun Buddhassani oli niitä tuhansittain. Mistä ne oikein tulivat? En keksinyt niitä. Enhän minä osaa edes piirtää. Osasin tuskin edes tavuttaa sanaa kissa. Ja siinä se kuitenkin oli. Ja ajattelin, tiedätkös, vau — mielen voima on hurja juttu." -- http://www.american-buddha.com/iggy.toc.htm

Jobs, Steve
Steve Jobs on amerikkalainen liikemies sekä yksi Apple-yhtiön perustajista ja sen toimitusjohtaja. Jobs toimi aiemmin Pixar animaatiostudioiden toimitusjohtajana.


 * John Markoffin 2005 ilmestyneesä kirjassa What the Dormouse Said kuvaa LSD:n ottamista "yhdeksi kahdesta tai kolmesta tärkeimmästä asiasta, jotka on tehnyt elämässään". Sama toteamus myös Time-lehden haastattelussa.

Jolie, Angelina
Angelina Jolie on amerikkalainen näyttelija ja YK:n pakolaisjärjestön hyvän tahdon lähettiläs.


 * http://in.movies.yahoo.com/news-detail/8564/When-Jolie-went-Disneyland-high-LSD.html

Keenan, Maynard James
Maynard James Keenan on amerikkalainen rock-laulaja, lauluntekijä, muusikko, levytuottaja, viininvalmistaja ja näyttelijä. Hänet tunnetaan parhaiten yhtyeiden Tool ja A Perfect Circle laulajana.


 * "Mielestäni psykedeeleillä on iso rooli siinä mitä teemme. Vaikka sanon näin, minusta niiden kokeilua suunnittelevan pitäisi todella hankkia niistä tietoa. Jos vain ottaa kemikaaleja ja sukeltaa kokemukseen valmistautumattomana, asiat usein soljuvat ohitse ilman kehystä ja vertailukohtaa ja uudet näkökulmat jäävät huomaamatta. Se on tuhlausta. Niin voi saavuttaa hieman henkistä kirkkautta, mutta päätyy kuitenkin ajattelemaan, että tarvitsee huumetta saadakseen saman tunteen uudelleen. Varsinainen juttu on kuitenkin käyttää huumeita kerran tuon tilan saavuttamiseen ja käyttää sitten seuraavat kymmenen vuotta sen saavuttamiseen ilman huumeita."

Kesey, Ken
Ken Kesey oli amerikkalainen kirjalija, joka tunnetaan parhaiten romaanistaan Yksi lensi yli käenpesän (1962). Hän oli myös vastakulttuurihahmo, joka koki yhdistäneensä 1950-luvun beat-sukupolven ja 1960-luvun hipit.


 * "Luulen, että hapon myötä meille syntyi uusi ajattelutapa, uusi tapa yhdistellä ajatuksia. Miksi sitä pidetään niin pahana? Miksi kaikki, jopa sen keksijä, pelkäävät sitä? He pelkäävät, että todellisuudessa on enemmän puolia kuin mistä he ovat tietoisia. He pelkäävät astua tietyistä ovista eivätkä halua meidänkään astuvan, koska jos kulkisimme niistä, saattaisimme oppia jotain heille tuntematonta. Se tekee meistä hieman hallitsemattomia heidän silmissään." -- BBC dokumentti The Beyond Within: The Rise and Fall of LSD (1987)

Kid Rock
Robert James Ritchie on amerikkalainen laulaja-lauluntekijä, joka on ollut viisi kertaa Grammy-ehdokkaana.


 * "Luulen, että käytin kaikkia tunnettuja huumeita, poltin crackia, ryyppäsin, vedin happoa, kaikkea mitä kuvitella saattaa. Olen iloinen, että lopetin, toisin kuin monet sen aikaisista ystävistäni. Kokeilin kaikkea ja lopetin. On tärkeää, että lopetin, sillä muuten en olisi tässä nyt. Juhlin kyllä edelleen. On minulla edelleen hauskaa, se on vain nyt hallinnassa." http://www.nyrock.com/interviews/kidrock_int.htm

Kilmister, Lemmy
Lemmy Kilmister on englantilainen laulaja ja basisti. Hänet tunnetaan parhaiten yhtenä rock-yhtyen Motörheadin perustajajäsenistä.


 * "ACE OF SPADES -laulaja väittää, että happo avasi hänen silmänsä sille, kuinka tärkeää kaikkien ihmisten kunnioittava kohtelu on. 58-vuotiaan laulajan mukaan "Se on ainoa huume, joka vaikuttaa niin. Se teki minusta tietoisemman ja auttoi ymmärtämään muita ihmisiä." http://www.contactmusic.com/new/xmlfeed.nsf/mndwebpages/lemmy%20lsd%20made%20me%20a%20nice%20person

Kounen, Jan
Jan Kounen on Hollannissa syntynyt ranskalainen elokuvaohjaaja ja -tuottaja.


 * Sisällytti kuvamateriaalia ayahuascakokemuksistaan Shipibo-Conibo heimon parissa Perussa dokumenttiinsa D'autres mondes (Toiset maailmat).

Kubrick, Stanley
Stanley Kubrick oli amerikkalainen ohjaaja, kirjoittaja, tuottaja ja filmikuvaaja.


 * "Uskon, että huumeista on enemmän iloa yleisölle kuin taiteilijalle. Mielestäni taiteilijalle ei ole ihanteellista olla tilassa, jossa kuvittelee olevansa yhtä maailmankaikkeuden kanssa, viehättyy jokaisen esineen olemuksesta ja tuntee kokonaisvaltaista rauhaa ja tyytyväisyyttä. Tällainen passivoi luovan persoonallisuuden. Luova ihminen tarvitsee kukoistaakseen konfliktia, ideoiden vastakkaintörmäyksiä ja kuohuntaa. Taitelijan töiden tulee henkiä tajunnan rajojen ylittämistä; sen sijaan hänen ei tule pystyttää keinotekoisia esteitä itsensä ja alitajuntansa alkulähteiden välille. Minut käänsi LSD:tä vastaan mm. se seikka, että kaikki tuntemani käyttäjät kärsivät kummallisesta kyvyttömyydestä erottaa todella kiinnostavat ja innostavat asiat niistä, jotka vain vaikuttavat sellaisilta "hyvän" tripin yleismaailmallisessa autuuden tilassa. Vaikuttaa, kuin he menettäisivät täysin kykynsä kriittisyyteen ja irrottautuisivat kaikkein innoittavimmilta elämänalueilta. Ehkä jos kaikki on kaunista, kauneus menettää merkityksensä. http://books.google.fi/books?id=iOU9bIlnPHIC

Leary, Timothy
"Tohtori Timothy Francis Leary oli amerikkalainen kirjoittaja, psykologi, futuristi ja psykedeelitutkimuksen puolestapuhuja."


 * [ensimmäisestä happotripistään]: "Sen istunnon jälkeen oli selvää, että tulisimme jättämään Harvardin ja amerikkalaisen yhteiskunnan. Tiesimme viettävämme loppuelämämme mutantteina, jotka uskollisesti seuraavat sisäisiä piirustuksiaan ja suhtautuvat lempeän välinpitämättömästi nurkkakuntaisiin sosiaalisiin merkityksettömyyksiin." -- kirjasta High Priest
 * "Kehotimme aina ihmisiä: Älkää ottako LSD:tä, ellette ole erittäin hyvin valmistautuneita ja erityisesti valmistautuneita pääsemään järjestänne. Älkää ottako sitä, ellei kanssanne ole hyvin kokenutta henkilöä, joka pystyy ohjaamaan teidät tripin läpi. Ja älkää ottako sitä, ellette ole valmiita radikaaliin elämän ja omakuvan muutokseen. Teistä tulee eri ihmisiä ja teidän tulee olla valmiita kohtaamaan tämä mahdollisuus." CBC dokumentti: "How To Go Out of Your Mind: The LSD Crisis" (1966)
 * "Kytkemisellä" tarkoitin oman hermostollisen ja geneettisen välineistön käyttöönottoa. Tajunnan useille erilaisille tasoille ja ne laukaiseville asioille herkistymistä. Huumeet ovat yksi tie tähän. "Virittäminen" tarkoitti harmonista vuorovaikutusta ympäröivän maailman kanssa — uusien sisäisten perspektiivien julkituomista ja ilmaisua. Tipahtamisella tarkoitettiin vapaaehtoista, valikoivaa ja sulavaa irtautumista vastentahtoisista ja tiedostamattomista sitoumuksista. "Tipahtaminen" tarkoittaa itseensä luottamista, oman erityislaadun oivaltamista, liikkuvuudelle, valinnoille ja muutokselle omistautumista. Kuinka onnetonta, että tämän henkilökohtaisen kehityksen jatkumoni tulkittiin tarkoittavan "Hankkiudu pilveen ja luovu kaikesta rakentavasta toiminnasta." -- Flashbacks (1983)
 * "Kannatan sataprosenttisesti järkevää päihteiden käyttöä ja vastustan tuhatprosenttisesti niiden ajattelematonta käyttöä, olipa kyse sitten kofeiinista tai LSD:stä. Huumeet eivät myöskään ole keskeisiä elämässäni." -- Chaos and Cyber Culture (1994)
 * "Psykedeelinen kokemus on matka tietoisuuden uusille alueille. Kokemuksen sisältö ja laajuus voivat vaihdella rajattomasti, mutta sille on ominaista kielellisten käsitteiden, aika- ja avaruusulottuvuuksien sekä egon tai identiteetin rajojen ylittyminen. Laajentuneen tietoisuuden kokemukseen voidaan päästä eri keinoin: aistieristyksellä, joogaharjoituksilla, kurinalaisella meditaatiolla, uskonnollisella tai esteettisellä ekstaasilla tai täysin spontaanisti. Viime aikoina se on tullut mahdolliseksi kenelle tahansa psykedeelisten huumeiden, kuten LSD:n, psilosybiinin, meskaliinin, DMT:n jne. käytön avulla. Itse huume ei tietenkään synnytä tätä kokemusta. Se on vain kemiallinen avain, joka avaa mielen ja vapauttaa hermoston vakiintuneista asenteista ja toimintamalleista." -- The Psychedelic Experience (1995)

Love, Courtney
Courtney Love on amerikkalainen rock-muusikko ja näyttelijä. Love tunnetaan vaihtoehtorockyhtye Holen laulajana ja sanoittajana.


 * "Uskon, että mieleni on vapautunut, koska minulle annettiin happoa neljävuotiaana." http://news.superiorpics.com/2006/11/02/LOVE_GIVEN_ACID_AS_A_TODDLER.html

McKenna, Terence
Terence McKenna oli amerikkalainen kirjoittaja, julkinen puhuja, filosofi, psykonautti, etnobotanisti, taidehistorioitsija. Hän kuvasi itseään myös anarkistiksi, feministiksi, platonikoksi, skeptikoksi ja kirjalijaksi.


 * "Ihmiskunnan vapautuminen ei voi tapahtua ylhäältä alaspäin. Ihmiset eivät ole koskaan saaneet yhdeltäkään kuninkaalta, parlamentilta tai hallitukselta enempää oikeuksia kuin ovat vaatineet. Mielestäni olemme tulleet psykedeelien suhteen tiettyyn pisteeseen. Mallejamme voivat olla homoseksuaalien ja etnisten ryhmien yhteisöt. Meidän tarvitsee vain sanoa: Katsokaas, LSD on nyt ollut olemassa viisikymmentä vuotta, vast'ikään oli sen syntymäpäivä. Se ei ole häviämässä mihinkään. ME emme ole häviämässä mihinkään. Emme ole päihtyneitä, suu auki toljottavia, työttömiä ja psykoottisia otuksia, vaan yhteiskunnan tukipylväitä. Tietokoneesi, muotitalosi, kustantamosi, jopa lehtesi lakkaisivat toimimasta ilman meitä, kulttuurin avainasemissa olevia psykedeeli-ihmisiä. Tämä on amerikkalaisen luovuuden suuri julkilausumaton totuus. Olen siis sitä mieltä, että on aika tulla ulos kaapista ja sanoa, "Tiedättekös, olen pilvessä ja ylpeä siitä." -- kirjasta True Hallucinations
 * "LSD levittäytyi ummehtuneen porvariston ankeaan todellisuuteen uuden psykedeelisen vuosisadan taivaallisena ilmoituksena. Sen jälkeen emme ole olleet entisellämme, emmekä tule koskaan olemaan. LSD näytti meille, jopa skeptisimmille, että taivaan kartanot ja paratiisin puutarhat löytyvät meidän kaikkien sisältä." -- http://www.alternativereel.com/includes/top-ten/display_review.php?id=00095

Morrison, Jim
Jim Morrison oli amerikkalainen laulaja, lauluntekijä, runoilija, kirjailija ja elokuvantekijä. Hänet tunnetaan parhaiten The Doorsin laulajana ja sanoittajana.


 * "Alussa loimme joka ilta musiikkia ja itsemme uudestaan . . . aloitimme työstämisen hahmotelmista, ehkä muutamista laulun sanoista. Joskus työskentelimme Venicessä aaltoja katsellen. Olimme paljon yhdessä, se oli hienoa aikaa meille kaikille. Happo, aurinko, ystävät, meri, runous ja musiikki."

Nicholson, Jack
Jack Nicholson on amerikkalainen näyttelijä, elokuvaohjaaja ja tuottaja.

Kysyttäessä, "Mitkä ovat olleet elämäsi viimeisen 40 vuoden keskeisimmät hetket?" Nicholson vastasi, "Ensimmäinen kerta kun otin LSD:tä - se sähköisti elämäni."

Osho
Osho (syntymänimeltään Chandra Mohan Jain) oli intialainen mystikko ja hengellinen opettaja.


 * "Kemian keinoin pyrin ottamaan selville, onko mahdollista nähdä Buddhan, Jeesuksen ja Laotsen näkemät korkeudet... uskon, että on." http://www.sannyasnews.com/Articles/Psychedelics.html
 * "Sitten ruumiin jokainen solu alkaa vaatia happoa ja siitä on erittäin vaikea päästä eroon. LSD:tä voi käyttää meditaation apuna ainoastaan, jos on valmistautunut ruumiillisesti sitä varten. Joten kysyttäessä, voidaanko sitä käyttää lännessä, sanoisin, että se ei ole länttä varten. Sitä voidaan käyttää ainoastaan idässä ja sielläkin vain, jos keho on täysin valmistautunut siihen. Sitä on käytetty joogassa ja tantrassa jdea on olemassa tantra - ja joogakoulukuntia, jotka käyttävät apunaan LSD:tä, mutta niissä valmistaudutaan ensin fyysisesti sitä varten." http://www.messagefrommasters.com/Therapy/LSD-an-Help-in-Meditation.htm

Parker, Trey
Trey Parker on amerikkalainen animaattori, käsikirjoittaja, ohjaaja, tuottaja, äänitaiteilija, muusikko ja näyttelijä. Hänet tunnetaan parhaiten yhdessä luovan kumppaninsa ja parhaan kaverinsa Matt Stonen kanssa luomastaan South Park -tv-sarjasta.


 * South Parkin luojat Matt Stone ja Trey Parker kertovat, että heidän eriskummallinen päätöksensä patsastella vuoden 2000 Oscar -gaalassa pitkin punaista mattoa naisiksi pukeutuneina oli helppo - kiitos LSD:n. "Otimme happoa ja trippasimme," Stone kertoo FHM:n marraskuun numerossa. "Se tuntui sopivalta päivältä ottaa happoa ja kävellä punaisella matolla mekossa." Jottei häntä pidettäisi huumehörhönä, Stone lisää kuitenkin, ettei ole ottanut sen jälkeen happoa. http://gawker.com/hollywood/south-park/matt-stone-and-trey-parkers-magic-red-carpet-ride-205312.php

Pink
Alecia Beth Moore on amerikkalainen laulaja ja lauluntekijä.


 * "Pink oli ennen töissä McDonaldsissa. Näin hän kulutti päivänsä: "Avasin ravintolan koska olin happotripillä... ja sitten pyysin vessansiivousvuoron. Ja sitten istuin vessassa tuijottamassa kaakeleita." http://www.theinsider.com/news/80960_Pink_Best_Acid_Tripping_Fast_Food_Worker_Ever

Polanski, Roman
Roman Polanski on ranskalaissyntyinen ohjaaja, tuottaja, kirjoittaja ja näyttelijä.


 * http://www.interviewmagazine.com/film/roman-polanski-/2/

Santana, Carlos
Carlos Augusto Alves Santana (syntynyt 20. heinäkuuta 1947) on meksikolaissyntyinen rock muusikko ja kitaristi, joka on voittanut Grammy Awardin.


 * "Siinä, mitä kutsutaan psykedeeliseksi musiikiksi, on oikeastaan kyse toisenlaiseen havaintomaailmaan astumisesta. Tästä tuleekin mieleen lausahdus "Et voi toimia oikein ellet havainnoi oikein." Tämän takia "shamaani" on tärkeä. Kun eurooppalaiset tulivat Amerikkaan, he tappoivat ensimmäiseksi shamaanit, sillä he tiesivät näiden tietävän liikaa. He halusivat tehdä ihmisistä kuuroja, tyhmiä ja sokeita. Sama Afrikan kanssa. Näin he pystyivät iskostamaan ihmisiin kristinuskon ja käsityksen, että Kristukseen voi olla yhteydessä vain heidän kauttaan. Psykedeelinen musiikki vapauttaa tuonkaltaisesta ajattelusta. Jopa Cary Grant otti LSD:tä valvotuissa oloissa! Kerron aina ihmisille, kuinka ihmisen tekemien huumeiden ja luontoäidin valmistamien lääkkeiden välillä on iso ero. Tämä on tärkeä seikka. Mielestäni lääkkeet tulisi laillistaa ja kieltää huumeet. Alkoholi ja tupakka ovat huumeita. Kaikki, mikä rajoittaa vapautta, on huumetta; kaikki mikä vapauttaa, on lääkettä. Mutta tämä on yhä liian edistyksellistä monille ihmisille! Huomaan, että aina kun puhun tällaista, ihmiset säikähtävät, sillä heidän käsityksensä oikeasta ja väärästä ovat niin lukkiutuneita. Mutta minä olen tyytyväinen olemassaolooni ja kaikkeen, minkä olen oppinut meskaliinista ja LSD:stä - en kadu yhtään trippiä. Olen jokaisella niistä oppinut niin paljon -- kuinka kaikki on yhtä, kuinka tuntea toisen ihmisen tuska, kuinka tuntea yhteyttä. Ilmaisu "itsessään vieraileminen" kuvaa kokemusta hyvin. Yritämme musiikillamme kuljettaa ihmiset paikkaan, jossa ei ole pelkoa eikä vihaa. Musiikki on voimakkain psykedeeli, aina Beethovenista Jimi Hendrixiin. Voisin verrata sitä käärmeen nahanluontiin: Aina kun otin [tripin], pääsin eroon ylimääräisestä painolastista ja jutuista, jotka eivät olleet enää osa minua. Ikään kuin siivosin kaappini ja heitin pois paljon vaatteita, jotka eivät enää sopineet tyyliini ja opin paljon. Mutta kaikkein eniten järkeä tuntui olevan John Cotranen ja Bob Marleyn musiikissa."

Simon, Paul
Paul Simon on amerikkalainen laulaja-lauluntekijä, joka tunnetaan parhaiten vuonna 1965 suosioon nousseen Simon & Garfunkel -duon toisena jäsenenä.


 * "Spirit Voices perustuu kokemukseen Amazonin matkaltani. Menin tapaamaan bruhoa. Se on vähän kuin noitatohtori tai oikeastaan henkiparantaja. Noitatohtorissa on väärä sävy. Hän oli ikään kuin lääkäri, mutta hän hoiti ihmisiä yrteillä ja rukouksilla sen sijaan, että olisi sanonut "Ota särkylääkettä ja soita aamulla uudestaan". Se oli perinteistä intiaanilääkintää. Menimme veneellä ja yksi kuljettajista tiesi bruhon, joka asui pienessä intiaanikylässä, joka sijaisi ehkä vajaan kilometrin verran viidakkoon päin. Ensin hän lauloi. Hän lauloi pitkään, messusi potilaille ja lauloi kauniita sävelmiä. Ne olivat amazonille tyypillisiä sävelmiä, joita yritin myöhemmin muistella siinä onnistumatta.
 * Niin - he tekivät keitosta, jota kutsuttiin iawascoksi. Se valmistettiin juurista ja yrteistä ja sanottiin, että kun sitä juo niin anakonda, siis kuristajakäärme, ilmestyy. Sitä ei tarvitse pelätä, sillä se on vain näky ja siinä pystyy näkemään itseensä ja tunnistamaan, mistä sairaudesta on kyse. Tällä keinolla myös parantaja pystyy näkemään ja tunnistamaan sairauden. Parantaja kysyi ystävältäni, vaivasiko häntä jokin ja ystäväni sanoi, että hänellä on tämä ongelma, ja tohtori sanoi, että hänellä on ratkaisu ongelmaan. Tämä koko keskustelu käytiin tulkin välityksellä. Sitten hän sanoi minulle, että minua vaivaa jokin. Mutta oikeastaan minua ei vaivannut mikään paitsi, että kyynerpääni oli kipeä. Sanoin, että kyynerpääni vaivaa minua todella ja hän sanoi, että ei tuo mitään". http://www.thedreamerofmusic.com/EXPLAINS/EXPLAINS.htm

Slick, Grace
raakakäännös

Grace Slick on amerikkalainen laulaja ja lauluntekijä, joka oli yksi yhtyeiden The Great Society, Jefferson Airplane, Jefferson Starship ja Starship laulajista.


 * "Happo näyttää, kuinka vakiintuneiden havaitsemis-, tuntemis- ja ajattelutapojen lisäksi on olemassa lukuisia muitakin tapoja. Toisin sanoen, mikään ei ole joustamatonta. On oikeistolainen juttu ajatella kaiken olevan jäykkää. Ihmiset, jotka ovat ottaneet happoa, eivät yleensä ala oikeistolaisiksi. Eihän se aina mene niin. Jerry Rubin, joka oli yksi Chicagon seitsemästä, meni töihin Wall Streetille. Hänestä tuli kai pörssimeklari. Mutta useimmat, jotka ovat ottaneet happoa, tajuavat, etteivät jutut ole joustamattomia. Se auttoi laajentamaan käsitystä siitä, millaisia asiat ovat. Toisin sanoen, että näemme vain yhden tavan. Jos käskisin kaikkia jossakin huoneessa istujia katsomaan tätä kermanväristä tuuletinta, kaikki olisivat yhtä mieltä sen väristä, sillä heidät on ehdollistettu siihen. Mutta jos otetaan jotain kemikaalia, emme ehkä ole sillä tavalla ehdollistuneita. Se hemmetin tuuletin voi olla vaikka sininen jos otan happoa. Se muuttaa sitä, miten näet asiat. Se on eri asia kuin alkoholi, joka sekoittaa näön niin, että pitää sulkea toinen silmä nähdäkseen kunnolla. Happo taas auttaa sinua havaitsemaan, että toimintamme perustuu vain eri tavoin vaikuttaviin kemiallisiin aineisiin. Ja nuo aineet voivat toimia monin eri tavoin. Tässä ei siis ole kyse vain tuulettimesta, vaan vanhasta maailmankuvasta ja sen tiedostamisesta, kuinka on tottunut uskontoon, filosofiaan, koulutukseensa... kaikki se pitää kyseenalaistaa. Pitää aina kyseenalaistaa, koska minkään ei tarvitse olla niin kuin se on. Se voi olla aivan millä tahansa hemmetin tavalla sen vain haluaa olevan. [On olemassa] vaihtoehtoja nykyiselle tajunnantilallesi. Joten voit hoitaa juttuja miten vain haluat." -- http://www.counterpunch.org/pollack05292009.html

Stern, Howard
Howard Stern on amerikkalainen radio- ja mediapersoona, joka tunnetaan parhaiten omasta radio-ohjelmastaan.


 * "Luojan kiitos etten menettänyt järkeäni sinä yönä kun otin neljä lappua happoa. Tämä pakko-oireinen häiriö alkoi niiden lappujen jälkeen. Olin hirvittävän sairas. Pala aivoistani lensi ulos ikkunasta. Jos voin välittää nuorille jonkin viestin, haluaisin sanoa "Olkaa kilttejä älkääkä ottako happoa. Tiedän, että kokeilette pilveä, mutta pysykää erossa näistä kauheista kovista huumeista. Sillä voin kertoa, etteivät aivonne toivu niistä ikinä." Olen tästä varma. Otin sitä happoa ja sen jälkeen olin niin vitun hullu, että kun se tyhmä leffa, 2001: Avaruusseikkailu, tuli teattereihin, otin taas happoa. Sen happokokemuksen ja 2001-kokemuksen jälkeen tajusin, etten voinut jatkaa elämääni niin. 2001 oli oikeastaan hyvä kokemus, koska otin sopivan määrän. Olin [aikaisemmin] ottanut yliannoksen. Neljä oli hulluutta. En usko, että kukaan voi selvitä neljästä. Minut haluttiin viedä sairaalaan koska en saanut itseäni kasaan. En pystynyt näkemään, en pystynyt tekemään mitään. Olin toisella planeetalla."
 * "Otin överit ja aivoni olivat tulessa. En nukkunut päiväkausiin. Hallusinaatiot eivät loppuneet. Se paheni kun suljin silmäni. Jos yritin lukea jotain, kirjaimet suurenivat ja hypähtelivät pois. Se oli pelottavaa. Olin ihan hullun peloissani. Luojan kiitos kämppikseni oli siellä ja piti minusta huolta sen yön."
 * "Se säikäytti minut niin, että tajusin, että joku on pielessä, että se oli hullua."
 * "Kun tuollaisen jutun kerran tajuaa, pitää olla sisäinen voima lopettaa kokonaan. Vain idiootti olisi jatkanut samaan tyyliin nähtyään, mitä se tekee. En ole idiootti, joten lopetin." http://www.youtube.com/watch?v=cVmfKxJfw5E

Stiller, Ben
Ben Stiller on amerikkalainen koomikko, näyttelijä, kirjoittaja, elokuvaohjaaja ja tuottaja.


 * [ensimmäisestä LSD-kokemuksestaan]: "Se oli pelottavaa. Erittäin huono trippi. Ensimmäinen ja viimeinen kerta kun käytin sitä. Flippasin ja soitin vanhemmilleni, jotka olivat Los Angelesissa kuvaamassa Lemmenlaivan jaksoa. Heillä ei ollut mitään kokemusta haposta eikä aavistustakaan, miten rauhoitella minua. Isäni sanoi 'Ymmärrän miltä sinusta tuntuu, kerran kymmenvuotiaana poltin tupakan ja olin sen jälkeen kipeä kaksi päivää.' Ja minä olin 'Ei, ei, isä, ei tämä ole sama juttu.'" http://www.askmen.com/celebs/entertainment-news/ben-stiller/stiller-bad-trip.html

Sting
Gordon Sumner on englantilainen muusikko ja näyttelijä.


 * "Minulla ei ole koskaan ollut aitoa uskonnollista kokemusta. Olen tästä hieman pahoillani. Toki olen puhellut niitä näitä aiheesta, mutta järisyttävää, minuuden tuhoavaa, olevaisen perimmäisiä kysymyksiä sivuavaa ylösnousemusta en ole kokenut. Minua hurskaammat sielut ovat saattaneet päästä sellaiseen rukouksen, meditaation, paaston tai kuolemanrajakokemuksen kautta. Uskonnollinen kirjallisuus on täynnä näynomaisia kuvauksia, joiden aitoutta minulla ei ole syytä epäillä. Sanoisin kuitenkin, että sellaiset kokemukset ovat harvinaisia. Jokaista Pyhää Thérèseä, Hesekieliä ja William Blakea kohti on miljoonia minun kaltaisiani, joilla ei ole suoraa kokemusta kaiken uskonnollisen ajattelun pohjana olevasta rajat ylittävästä, ikuisesta ja käsittämättömästä mysteeristä. Ayahuasca on kuitenkin vienyt minut lähelle jotakin, joka on pelottavaa, syvällistä ja kuolemanvakavaa.
 * Voi olla, että olin sekavassa tilassa, mutta vaikutti siltä, kuin olisin nähnyt maailman molekyylitasolla. Rajat, jotka normaalisti erottivat sen, mikä on minä, kaikesta muusta, olivat hävinneet. Ikään kuin jokainen lehti, ruohonkorsi ja huojuva kukka olisivat kurottaneet minua kohti. Kuin jokainen hyönteinen olisi kutsunut minua. Kuin jokainen pilvettömän taivaan tähdistä olisi antanut valonsa loistaa suoraan päähäni. Yhteyden tunne oli ylitsekäyvä. Kuin olisi kellunut rajattomassa, elävässä tunnemeressä, jota voi kuvailla ainoastaan sanalla rakkaus.
 * Ennen tätä kokemusta olisin käyttänyt tuota sanaa erottaakseni sen, mitä rakastan kaikesta mitä en rakasta - meidät heistä, sankarit roistoista, ystävät vihollisista. Kaikki elämässä oli eroteltua ja erillistä kuin muurein ympäröidyt kaupungit tai omaa erillisyyttäään mustasukkaisesti vartioivat kukkuloiden linnoitukset. Nyt se kaikki on jäänyt tämän taivaat maan päälle tuovan energian hyökyaallon alle. Se on saanut jokaisen osasen sisälläni ja ulkopuolellani väreilemään merkitystä. Kuin kaikki ympärilläni olisi armon ja ikuisuuden tilassa. Ja oudointa on, että tällainen mahtaileva pohdiskelu vaikuttaa aivan asialliselta tässä yhteydessä. Ikään kuin vaikuttavat näkyni olisivat avanneet oven toiseen maailmaan, joka on täynnä suoraan sanoen kosmisia mahdollisuuksia."

Stone, Matt
Matt Stone on amerikkalainen käsikirjoittaja, tuottaja, äänitaiteilija, muusikko ja näyttelijä. Hänet tunnetaan parhaiten yhdessä luovan kumppaninsa Trey Parkerin kanssa luomastaan South Park -tv-sarjasta.


 * South Parkin luojat Matt Stone ja Trey Parker kertovat, että heidän eriskummallinen päätöksensä patsastella vuoden 2000 Oscar -gaalassa pitkin punaista mattoa naisiksi pukeutuneina oli helppo - kiitos LSD:n. "Otimme happoa ja trippasimme," Stone kertoo FHM:n marraskuun numerossa. "Se tuntui sopivalta päivältä ottaa happoa ja kävellä punaisella matolla mekossa." Jottei häntä pidettäisi huumehörhönä, Stone lisää kuitenkin, ettei ole ottanut sen jälkeen happoa. http://gawker.com/hollywood/south-park/matt-stone-and-trey-parkers-magic-red-carpet-ride-205312.php

Stone, Oliver
Oliver Stone on amerikkalainen elokuvaohjaaja ja käsikirjoittaja.


 * "Pidän ayahuascasta. Pidin myös LSD:stä ja peyotesta." http://www.celebstoner.com/2006111029/news/celebstoner-news/oliver-stone-likes-ayahuasca.html

Strummer, Joe
Joe Strummer oli yksi englantilaisen punk-yhtye The Clashin perustajajäsenistä ja sen sanoittaja, kitaristi ja laulaja.


 * "Joe Strummer - The Future Is Unwritten" -dokumenntti sisältää kohtia, joissa The Clash -yhtyeen jäsenet, Strummer mukaan lukien, ottavat LSD:tä.

Svankmajer, Jan
Jan Svankmajer on tsekkiläinen surrealisti. Hänen taideteoksensa ylittävät medioiden rajoja. Hänet tunnetaan animaatioista ja leimallisesta tyylistään, joka on vaikuttanut voimakkaasti mm. Tim Burtoniin, Terry Gilliamiin, Quayn veljeksiin ja Shane Ackeriin.


 * Osallistui vapaaehtoisena armeijan vuonna 1972 Prahassa järjestämään LSD-kokeeseen. Kokemus ei saanut häntä innostumaan huumeesta.

Tarantino, Quentin
Quentin Jerome Tarantino on amerikkalainen elokuvaohjaaja, käsikirjoittaja, tuottaja, kuvaaja ja näyttelijä.


 * "Oli kuin olisin päätynyt reiveihin kun kävin ensimmäistä kertaa Kiinan muurilla. Oli rock-yhtyeitä ja ilotulitusta. Poltimme pilveä ja vedimme essoja. Se oli mahtavaa. Minä ja joukko muita filmiryhmän jäseniä juhlimme rock-tyyliin koko yön. Se oli hieno tapa nähdä muuri ensimmäistä kertaa." -- http://pages.nyu.edu/~mg1828/pbqt.htm

Warhol, Andy
Andy Warhol oli amerikkalainen maalari, taidegraafikko ja elokuvaohjaaja. Hän oli pop taiteeksi kutsutun taidesuuntauksen johtohahmo.


 * http://www.swissinfo.ch/eng/swissinfo.html?siteSect=107&sid=6374436&cKey=1136972402000

Williams, Robbie
Robbie Williams on englantilainen laulaja-lauluntekijä, muusikko ja levytuottaja. Hän soittaa useita eri soittimia.


 * "Olin ensimmäistä kertaa hapoissa Shelleys -nimisessä yökerhossa. Olimme Golden Hillissä, luultavasti jonkun keittiössä. Sain syötäväksi pienen paperinpalan. Essot olivat liian kalliita, 15 puntaa - kenellä nyt sellaiseen olisi ollut varaa? Sinä iltana esiintyi bändi nimeltä Prodigy ja he olivat mielestäni todella hyviä. Myöhemmin ajoimme autotalliin ja näimme poliisit pihalla. Voi paska, ajattelin. Haluan kotiin, minua pelottaa. Haluan vain olla kotona äidin kanssa. Mutta edes kodin rauha ei helpottanut trippaavan teinin oloa. "Televisiosta tuli amerikkalaista jalkapalloa. Joten päätin mennä alakertaan lyömään itseäni puukolla. Äiti tuli huoneestaan ja kysyi, mitä teen ja vastasin "Olen menossa alakertaan lyömään itseäni puukolla - haluatko kupin teetä?" http://www.mirror.co.uk/celebs/news/2008/11/24/robbie-williams-i-wanted-to-stab-myself-during-bad-lsd-trip-115875-20921907/

Wilson, Bill
William Griffith Wilson, joka tunnetaan myös nimillä Bill Wilson ja Bill W., oli yksi Anonyymien Alkoholistien perustajista.


 * http://www.moderndrunkardmagazine.com/issues/01-05/0105-dry-piper.htm

Wilson, Robert Anton
raakakäännös

Robert Anton Wilson oli amerikkalainen kirjailija, joka julkaisi 35 vaikuttavaa kirjaa. Hän toimi eri aikoina kirjailijana, filosofina, esseistinä, toimittajana, näytelmäkirjailijana, futuristina, liberaalina ja kuvasi itseään agnostikko-mystikoksi.


 * "Kuvittele kuinka nämä gigatavut tietoa eivät tule aivoihisi kahdessa vuodessa, vaan kahdessa nanosekunnissa. Eivätkä ne säteile vain tältä sivulta, vaan hedelmistä pöydällä, seinämaalista, kynästä, kadulla ajavista autoista..... ja kaukaisimmista tähdistä. Sen vuoksi LSD on muuttanut meidän monien maailmaa viimeisen 60 vuoden aikana. Kuten englantilainen runoilija William Blake, olemme löytäneet "äärettömyyden hiekanjyvästä" ja mitä perinpohjaisemmin katsomme, sitä valtaisammaksi syvyys kasvaa. Ja kuten Nietzsche, epäilemme usein, että katsoessamme syvyyteen syvyys katsoo meihin....."
 * "LSD vaikuttaisi keskeyttävän väliaikaisesti vakiintuneiden ja ehdollistuneiden aivopiirien toiminnan. Ne hallitsevat normaalisti havaintoja/tunteita/ajatuksia ja niiden poiskytkeytyminen mahdollistaa uuden informaation tulvan -- meren -- läpimurtautumisen. Tämä kokemus on joko hyvin pelottava tai innostavan opettavainen, riippuen siitä kuinka vakiintunut käsitys sinulla on ollut siitä, että olemassaoleva karttasi on kattanut "koko" universumin. Koska olin oppinut kauan ennen kuin kokeilin LSD:tä, että mikään malli ei vastaa täysin kokemusta, minulla ei ole koskaan ollut huonoa trippiä. Olen kuitenkin nähnyt naiivien ja dogmaattisten ihmisten ahdistuskohtauksia ja suoranaisia flippauksia siinä määrin, etten ole koskaan kannattanut tai pitänyt toivottavana, että suuri yleisö käyttäisi LSD:tä huolettomasti. Kuten J.R. "Bob" Dobbs sanoo, "Tiedätkö, kuinka tyhmä tavallinen kansalainen on keskimäärin? No, matemaattisesti katsoen, puolet heistä on vielä sitä tyhmempiä.""
 * "Kun räpiköit ja yrität olla hukkumatta tähän uuden tiedon valtamereen, koet yleensä toisen LSD-yllätyksen: räjähtävän uuden energian tunteen kehossasi. Kutsuitpa tätä kundaliniksi, bio-sähköksi, orgonienergiaksi, libidoksi tai Elämänvoimaksi, pystyt saamaan aikaan lihaskouristuksia, rajatonta seksuaalista halua tai vain "lämpimän ja valuvan" tunteen -- tai kaikki kolme peräkkäin tai kaikki kolme lähes samanaikaisesti -- mitä seuraa yleensä jokin, mitä voisi löyhästi kutsua kuolemanrajakokemukseksi tai ruumiista irtautumiseksi. Tämä voi jälleen vaikuttaa psykoottisen kauhistuttavalta tai "uskonnolliselta" ekstaasilta ja voi luoda lyhyt- tai pitkäaikaisen taipumuksen vainoharhaisuuteen ["kaikki olemassaoleva pyrkii tuhoamaan minut"] tai metanoiaan ["kaikki olemassaoleva toimii hyväkseni."] Kummassakin tapauksessa yksilölle syntyy korostunut tietoisuus noista omituisista yhteensattumista joita Jung kutsui synkroniteeteiksi ja jotka kristityt salaliittointoilijat laittavat vihamielisten taikavoimien kontolle."
 * "Minun tapauksessani, muutaman vuoden jälkeen löysin itseni tilanteesta, jossa vaikutti olevan pakko valita, ei vainoharhaisuuden ja metanoian väliltä -- molemmat vaikuttivat säälittäviltä yksinkertaistuksilta -- vaan mystiikan ja agnostismin väliltä. Ratkaisin ongelman, ainkain omalla kohdallani, valitsemalla agnostisen mystiikan Laotsen tyyliin: On olemassa jotain tuntematonta, sanoinkuvaamatonta,/ ennen maata tai taivasta,/ ennen elämää tai kuolemaa,/ En tiedä miksi kutsua sitä/ Joten kutsun sitä Daoksi"
 * "Mitäkö meidän tulisi tehdä tohtori Hoffmanin "ongelmalapselle"? No, minkään tuotteen turvallisuus ei parane sen valmistuksen, myynnin ja jakelun siirtyessä ammattirikollisten käsiin. Kieltolaki, olipa kyse sitten alkoholista tai huumeista, johtaa vääjäämättä tähän ja lisäksi poliisin korruptioon ja yleisön kyynisyyteen. Ehkä hallitusten tulisi jättää tämä alue kokonaan ja antaa ammattitieteilijöiden, lääketieteilijöiden ja muiden, määrätä säännöt?" -- LSD, Dogs and Me
 * "LSD vaikuttaisi keskeyttävän väliaikaisesti vakiintuneiden ja ehdollistuneiden aivopiirien toiminnan. Ne hallitsevat normaalisti havaintoja/tunteita/ajatuksia ja niiden poiskytkeytyminen mahdollistaa uuden informaation tulvan -- meren -- läpimurtautumisen." -- http://www.lsd.info/en/quotes.html

Wozniak, Steve
Steve Wozniak on amerikkalainen tietokoneinsinööri, joka perusti Applen yhdessä Steve Jobsin ja Ronald Waynen kanssa.


 * Kysyttäessä, miten hän onnistui suunnittelemaan mikropiiristön ja rakentamaan Apple-tietokoneen ennen muita, Steve Wozniak sanoi "Luultavasti, koska käytin niitä muita enemmän LSD:tä." http://jrryan.info/aheadtime.html